'Bid vir die boerdery', vra Agri SA | Maroela Media
Agri SA het 'n beroep op Suid-Afrikaners gedoen om Vrydag hande te vat en te bid vir die toekoms van die land en in besonder die landbousektor.
"Landbou is een van die belangrikste sektore in die land en kan 'n groot rol speel in die stimulering van ekonomiese groei," sê Pierre Vercueil, Agri SA se president, in 'n verklaring. "Die sektor ervaar tans verskeie uitdagings en politieke en beleidsonsekerhede. Dit sluit in grondonteiening en die wysiging van art. 25 van die Grondwet. Die droogte in die westelike dele van die land en die Karoo het ook 'n negatiewe impak op boere en plaaswerkers se vermoë om te oorleef."
Vercueil sê boere is baie dankbaar vir die reën wat reeds in groot dele van die land geval het. "Maar daar is ander dele waar die droogte voortduur, met die gevolg dat mens en dier baie swaarkry.
"Dit is nou die tyd vir gelowiges van alle denominasies om saam te staan en uit te reik na mede-Suid-Afrikaners," sê Vercueil. Daarom vra Agri SA mense van alle gelowe en kerke om Vrydag 24 Januarie tussen 13:00 en 14:00 vir die volgende te bid:
Vir die regering om die regte politieke besluite te maak in belang van die land en die ekonomie.
Vir reën om te val in die areas wat steeds deur die droogte geteister word, maar ook om dank te betuig vir goeie reën wat reeds in ander streke geval het.
Vir gunstige boerderyomstandighede vanjaar.
Vir die veiligheid van Suid-Afrikaners, veral op plase.
"Agri SA beywer hom vir 'n land waar landsburgers mekaar se regte respekteer, goeie waardes bevorder en mekaar ondersteun. Agri SA hoop om met dié oproep om gebed Suid-Afrikaners nader aan mekaar te bring," sê Vercueil.
Here U alleen weet U weg….help die boere in ons land …laat U ons lei dat ons ons sondes opreg kan belei…
… ons kan nie net vir die voorspoed van ons boere bid nie. Hoeveel wit werkers, dorpenaars en stedelinge, het nie die afgelope 25 jaar bitter swaargekry, hul werk verloor of werkloos rondgestrompel nie. Baie kinders kon nie verder gaan studeer nie. Waar was die boere se hulp en gebede? En toe gaan kruip 'n spul by die regering in die hoop dat hul die lyding gespaar sal bly… En toe volg die surprise…
Die gebed van die goddeloses en afgodsdienaars is kragteloos. Ek vind dit verkeerd dat Agri SA die gebedsversoek nie net aan Christene rig nie, maar die sekulêre roete volg. Natuurlik polities baie korrek. Al waar daar verlossing te vind is, is by die ware Here. God drie enig wat in Christus vir elke sondaar verlossing bewerk het en met die Heilige Gees ons daagliks lei en bemoedig. Daar kan nooit voorspoed in sekulariteit wees nie. Ons kort Christen leiers wat onbeskaamd weer beginsel-gedrewe die leiding in ons gemeenskappe en in die land neem.
AgriSA kry dit weer reg om vir die soveelste keer God3 gelyk te stel aan gode.
Mnr Moller het in die verlede n biddag in Bloemfontein gereel.
Almal was toe ook welkom, moslem, hindo, tot n Afrikaner toordokter was daar.
Julle organisasie is n skande en beslis nie n vriend van die ware gelowiges in die land nie.
Wanneer die uitkoms plaasvind, waarvoor julle sogenaamd bid, vir wie gaan julle die dank en eer gee?